РЕПУБЛИКА СРБИЈА

СРЕДЊА ШКОЛА

КРУПАЊ

Дел. број: 591-01

Датум: 29.04.2021. године

На основу члана 27. став 1. Закона о јавним набавкама („Службени гласник РС“ број 91/19), члана 59. Правилника о ближем уређивању планирања набавки, спровођења поступака набавки и праћења извршења уговора о набавкама број 1136-01 од 31.08.2020. године и Одлуке о спровођењу набавке број 578-01 од 28.04.2021. године, достављамо:

ПОЗИВ

ЗА ПОДНОШЕЊЕ ПОНУДА

Предмет набавке на коју се не примењују одредбе закона о јавним набавкама су добра – Набавка и уградња топловодног котла на чврсто гориво у Средњој школи у Крупњу. Ознака из општег речника набавки је 42161000-топловодни котлови.

Котао који је предмет набавке уграђује се у котларницу Средње школе у Крупњу, на адреси Вука Караџића 16. Предмет набавке је набавка и уградња тропромајног топловодног котла на чврсто гориво капацитета 250 kW, на који је минимална гаранција 60 месеци, под уградњом се подразумева демонтажа постојећег котла, уградња и пуштање новог котла у рад.

У понуди обавезно навести понуђену цену без пдв-а и са пдв-ом, услове плаћања, рок за извршење уговора и гарантни рок.

Понуде доставити у затвореној коверти на адресу школе, најкасније до понедељка 10.05.2021. године у 11,00 часова.

Критеријум за оцењивање и избор понуде је економски најповољнија понуда. Елементи критеријума за избор економски најповољније понуде су понуђена цена, која се бодује са 75 пондера, услови плаћања 20 пондера и рок за извршење уговора, који се бодује са 5 пондера.

Наручилац ће оценити понуде и предложити избор понуђача 10.05.2021. године.

Наручилац задржава право да: изабере једног понуђача у зависности од повољности понуде за сваку партију или да одустане од избора понуђача, ако ниједна понуда не одговара захтевима наручиоца.

Додатне информације могу се добити сваког радног дана од 8-12 часова, на број телефона 015/7581-143.

Председник Комисије

Јелена Галонић Дамњановић, ср.